[pic] | EUROOPAN YHTEISÖJEN KOMISSIO |

Bryssel 11.8.2006

KOM(2006) 462 lopullinen

1997/0335 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta

EUROOPAN PARLAMENTIN JA NEUVOSTON DIREKTIIVI sisävesialusten teknisistä vaatimuksista ja neuvoston direktiivin 82/714/ETY kumoamisesta

(KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla)

1997/0335 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta

EUROOPAN PARLAMENTIN JA NEUVOSTON DIREKTIIVI sisävesialusten teknisistä vaatimuksista ja neuvoston direktiivin 82/714/ETY kumoamisesta

1. Johdanto

EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista.

2. Taustaa

Ehdotus toimitettiin Euroopan parlamentille ja neuvostolle (asiakirja KOM(1997) 644 lopullinen – 1997/335(COD)): | 9.12.1997 |

Euroopan talous- ja sosiaalikomitea antoi lausuntonsa: | 25.3.1998 |

Muutettu ehdotus toimitettiin (KOM(2000) 419 lopullinen). | 19.7.2000 |

Yhteinen kanta vahvistettiin (yksimielisesti): | 23.2.2006 |

Euroopan parlamentin lausunto toisessa käsittelyssä annettiin: | 5.7.2006 |

3. Ehdotuksen tarkoitus

Komission muutetulla ehdotuksella, joka koskee Euroopan parlamentin ja neuvoston direktiiviä sisävesialusten teknisistä vaatimuksista direktiivin 82/714/ETY muuttamisesta, pyritään mukauttamaan yhteisön tekniset vaatimukset Reinin vesiliikenteessä sovellettuihin edistyksellisiin normeihin, jotta koko Euroopan vesiväyläverkossa olisi käytössä yksi ainoa järjestely. Ehdotuksella luodaan myös komiteamenettely, jolla pyritään helpottamaan näiden teknisten vaatimusten tulevaa mukauttamista tekniikan kehitykseen ja muiden kansainvälisten järjestöjen ja erityisesti Reinin navigaation keskuskomission (RNKK) työhön perustuvaan kehitykseen.

Sisämarkkinat ja vapaan sisävesiliikenteen kehittäminen EU:n kaikilla vesiväylillä edellyttävät teknisten ja turvallisuusvaatimusten yhdenmukaistamista tai lähentämistä mahdollisimman tiukkojen vaatimusten mukaisesti. Tämä edistää sekä tavaroiden vapaata liikkuvuutta että korkeatasoisten turvallisuus-, ympäristö- ja sosiaalinormien soveltamista. Teknisten vaatimusten yhdenmukaistaminen ja todistusten vastavuoroinen tunnustaminen parantaa myös terveen kilpailun edellytyksiä ja luo todella tasapuoliset toimintaolosuhteet sisävesiliikenteen sisämarkkinoilla.

4. Komission kanta Euroopan parlamentin tekemiin tarkistuksiin

Komissio hyväksyy Euroopan parlamentin toisessa käsittelyssä tekemän tarkistuksen, koska se on Euroopan parlamentin ja neuvoston sovitteluratkaisu, jonka tarkoitus on saada direktiivi hyväksytyksi toisessa käsittelyssä. Komissio on joka tapauksessa tehnyt selväksi parlamentille, että se kiinnittää komitologiamenettelyssä erityistä huomiota huviveneisiin. Tarkistus ei siis muuta komission ehdotuksen päämääriä ja lähestymistapaa.

5. Päätelmät

Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.

6. Komission lausuma

Komissio antoi yhteisen kannan vahvistamisen yhteydessä yksipuolisen lausuman (ks. liite I).

LIITE I

Komission lausuma

Komissio sitoutuu tekemään tämän direktiivin täytäntöönpanossa tiivistä yhteistyötä Reinin navigaation keskuskomission (RNKK) kanssa sekä liitteiden mukauttamisen että jäsenvaltioissa tapahtuvan direktiivin soveltamisen osalta ja ottamaan huomioon kaikki RNKK:n tässä yhteydessä tekemät aloitteet.